cyanic-selkie/wikianc huggingface dataset:
Muumipapan urotyöt
Tarina muualla
Muumilaakson tarinoita -animaatiosarjan jaksot Muumipapan muistelmat 1, 2 ja 3 kertovat Muumipapan nuoruudesta. Eroja on jonkin verran: esimerkiksi lastenkodin hoitaja on hemulin sijasta vilijonkka. Tosin kirjan johdannossa Muumipappa kertoo toisinaan vaihtaneensa vilijonkat hemuleiksi ”hienotunteisuudesta eräitä vielä elossa olevia henkilöitä kohtaan”. Myös Muumien maailma -pala-animaatiosarjassa on Muumipapan nuoruudesta kertovia jaksoja.
Taidegraafikko Tuulikki Pietilä on tehnyt kolme kolmiulotteista muumikuvaelmaa, jotka perustuvat Muumipapan urotyöt -kirjan tapahtumiin. Näistä ensimmäinen on Merenhuiskeen vesillelasku (1984–1985), jonka Pietilä on rakentanut yhdessä erikoislääkäri Pentti Eistolan kanssa. Teoksessa tapahtumia ei ole kuvattu täysin samoin kuin kirjassa, sillä siinä on käytetty sellaisiakin hahmoja, jotka eivät esiinny kirjassa. Kaksi muuta kuvaelmaa ovat Tahmatassut ryöstävät hemulin tädin (1985) ja Toverukset matkalla Yllätysten puutarhaan (1985). Ne Pietilä on valmistanut itsenäisesti. Viimeksi mainitussa teoksessa Pietilä on hyödyntänyt kolmea pientä hyljettä, jotka hän on tuonut matkamuistona Islannista vuonna 1972. Kaikki kolme teosta kuuluvat tamperelaisen Muumimuseon kokoelmaan.
Naantalin Muumimaailmaan on rakennettu kirjaan liittyviä paikkoja ja esineitä, kuten Merenhuiske-laiva, jonka tilalle tuli Niiskun keksintöpuisto vuonna 2019.
Gillian Kearney
Gillian Louise Kearney (s. 9. toukokuuta 1972 Liverpool, Englanti) on englantilainen näyttelijä, joka tuli tunnetuksi teini-ikäisenä roolistaan Debbie McGranth'na vuosina 1986–1989 Channel 4:n saippuasarjassa Brookside ja sen spin-off-sarjasta Damon and Debbie.
Myöhempiä Kearneyn tunnettuja rooleja ovat muun muassa Jessica Harrison BBC:n sairaalasarjassa Casualty sekä Emma Barton ITV:n saippuasarjassa Emmerdale. Hän sai paljon tunnustusta ja kiitosta psykopaattisia piirteitä omaavan Emma Bartonin, yhden sarjan korkeimman profiilin hahmon, roolityöstä.
Chris Wolstenholme
Christopher "Chris" Tony Wolstenholme (s. 2. joulukuuta 1978 Rotherham, Yorkshire, Englanti) on brittiläisen Muse-yhtyeen basisti ja taustalaulaja.
Varhaisvuodet
Chris Wolstenholme asui lapsuutensa Rotherhamissa, ennen kuin muutti Teignmouthiin, Devoniin vuonna 1989. Siellä asuessaan hän soitti rumpuja erinäisissä kokoonpanoissa. Siellä hän tapasi myös ensimmäistä kertaa tulevat bändikaverinsa Matthew Bellamyn ja Dominic Howardin.
Kahden vuoden epäonnistuneiden basistietsintöjen jälkeen Matthewn ja Dominicin yhtyeellä ei ollut basistia, joten Wolstenholme luopui rummuista ja alkoi soittaa bassoa ensimmäisen kerran elämässään. Yhtye tunnettiin aluksi mm. nimellä The Rocket Baby Dolls. Sittemmin yhtye vaihtoi nimeään useaan otteeseen, kunnes päätyi nimeen Muse.
Noubarya
Noubarya on kaupunki Egyptissä noin 160 kilometriä Kairosta pohjoiseen. Kaupunki perustettiin vuonna 1987.
Kanmu
thumb|Kanmu Keisari Kanmu (myös muoto Kammu) (, 737−806) oli Japanin 50. keisari. Hän nousi valtaistuimelle vuonna 781 poliittisesti kokeneena miehenä.
Vuonna 784 hän siirsi pääkaupungin pois Narasta ja rakennutti uuden pääkaupungin Nagaokaan, noin 30 km Narasta pohjoiseen. Vuonna 794 hän siirrätti pääkaupungin uudestaan muutaman kilometrin päähän nykyisen Kioton alueelle.
Expedia
thumb|AirAsia-yhtiön [[Airbus A320 Expedian väreissä Bangkokin kansainvälisellä lentokentällä 2013.]] Expedia Group on yhdysvaltalainen pörssiyhtiö, joka omistaa kymmeniä matkailualan verkkopalveluita ja toimii yli 70 maassa. Sen omistuksiin kuuluvat muun muassa verkkomatkatoimisto ebookers sekä hakukonebrändit Expedia, Hotels.com, Hotwire, Trivago ja Egencia. Expedian osake noteerataan Nasdaq-pörssissä, ja se on osa Nasdaq-100-indeksiä.
Expedia.fi-sivusto aloitti toimintansa Suomessa vuonna 2014.
Historia
Pieni Microsoftin osasto perusti vuonna 1996 Expedia.com-matkavaraussivuston, josta saattoi etsiä ja varata matkoja. Sittemmin Expedia Group on kasvanut globaaliksi verkkomatkatoimistoksi. Yrityksellä on runsaat 18 000 työntekijää yli 30 maassa.
Piero Gros
Piero Gros (s. 30. lokakuuta 1954 Sauze d’Oulx, Italia) on italialainen uransa lopettanut alppihiihtäjä. Hän voitti pujottelun olympiakultaa vuoden 1976 talviolympialaisissa Innsbruckissa oltuaan toisessa laskussa yli sekunnin muita nopeampi.
Expedia
Historia
Expedian merkittävä kilpailija on The Priceline Group, joka omistaa muun muassa hotellihakupalvelut Booking.com, Agoda ja priceline.com.
Piero Gros
Gros kilpaili ensimmäisen kerran alppihiihdon maailmancupissa joulukuussa 1972 ollessaan 18-vuotias. Hän voitti tuolla kaudella kaksi osakilpailua. Seuraavana talvena eli kaudella 1973–1974 hän voitti kokonaiskilpailun, ja Sankt Moritzin MM-kilpailuissa 1974 hän saavutti pronssia suurpujottelussa. Neljä vuotta myöhemmin Garmisch-Partenkirchenin MM-kilpailuissa 1978 hän saavutti pujottelussa hopeaa johdettuaan kisaa ensimmäisen laskun jälkeen. Schladmingin MM-kilpailuissa 1982 hän sijoittui pujottelussa vielä kuudenneksi.
Gros voitti uransa aikana maailmancupissa yhteensä 12 osakilpailua, joista 7 suurpujottelussa ja 5 pujottelussa. Hän lopetti uransa vuonna 1982. Vuosina 1985–1990 hän toimi Sauze d'Oulx'in alkuperäiskommuunin johtajana ja urheilukommentaattorina muun muassa RAI:lle.
Étrépigny
thumb|250px|Étrépigny Étrépigny on kunta Ardennesin departementissa Champagne-Ardennen hallintoalueella Ranskassa. Kunnassa oli 217 asukasta vuoden 1999 väestönlaskennassa. Étrépignyn pinta-ala on neljä neliökilometriä.
Al-Mahalla al-Kubra
Al-Mahalla al-Kubra (, joskus myös Mahalla al-Kubra) on kaupunki Egyptissä. Sen asukasluku vuonna 2006 oli 442 958.
Maantiede
thumb|vasen|Katukuvaa. Al-Mahalla al-Kubra sijaitsee Egyptin Al-Gharbiyyan kuvernoraatissa Niilin suiston keskiosassa jonkin matkaa Niilin Damiettan suuhaarasta länteen Tantan kaupungista koilliseen. Kaupungin kohdalla kulkee Tur'at al-Milahin kanava, joka on suuremman Bahr Shibinin haara.
Historia
Al-Mahalla al-Kubra jäi 1800-luvulla viereisen Tantan varjoon. Al-Gharbiyyan maakunnan hallinnollinen keskus siirtyi Tantaan. Kaupungin asukasluku vuonna 1914 oli arviolta 33 500. Misr-niminen tekstiilialan yritys perusti kaupunkiin vuonna 1926 suuren puuvillatehtaan, mikä teki kaupungista yhden Egyptin tekstiiliteollisuuden keskuksista. Tehtaan yhteyteen rakennettiin esimerkiksi tuolloin edistyksellinen työläisten asuinalue.
CT Santa Catarina
CT Santa Catarina (runkonumero CT-9) oli Brasilian laivaston Pará-luokan hävittäjä.
Al-Mahalla al-Kubra
Talous
Tekstiiliteollisuuden lisäksi kaupungissa on maatalouteen liittyvää elintarviketeollisuutta. Energiaa teollisuus saa maakaasusta, jota tuodaan putkella Abu Madin kaasukentältä.
Väestö
Al-Mahalla al-Kubran asukasluku oli vuonna 2006 442 958.
CT Santa Catarina
Valmistus
Alus tilattiin Yarrow Shipbuildersilta Scotstounista, missä köli laskettiin vuonna 1908. Alus laskettiin vesille 27. lokakuuta 1909 ja otettiin palvelukseen 1910.
Palvelus
Brasilian liityttyä 24. lokakuuta 1917 ensimmäiseen maailmansotaan ympärysvaltojen rinnalle maa lähetti Afrikan luoteisrannikolle laivueen, johon Santa Catarina liitettiin. Alus palveli osaston mukana seuraavat kolme kuukautta ennen sodan päättymistä ja Brasiliaan paluuta. Alus palveli edelleen toisessa maailmansodassa, mutta sen tehtävät olivat toisarvoisia partiotehtäviä rannikon läheisyydessä. Alus poistettiin palveluksesta 1944.
Joy: A Holiday Collection
Joy: A Holiday Collection on yhdysvaltalaisen laulaja-lauluntekijä Jewelin joulualbumi vuodelta 1999. Albumi sisältää cover-versioita tunnetuista joululauluista sekä Jewelin omia kappaleita. Albumia on myyty Yhdysvalloissa platinalevyyn oikeuttava 1 miljoona kappaletta. .
Yhdistetyn maailmancup 1984–1985
Yhdistetyn maailmancupin kaudella 1984–1985 järjestettiin seitsemän osakilpailua.
A1-talli Ranska
A1-talli Ranska on ranskalainen talli, joka kilpaili A1 Grand Prix -sarjassa kausilla 2005–2006–2008–2009. Talli voitti mestaruuden kaudella 2005–2006 Alexandre Prématin ja Nicolas Lapierren kanssa.
Sundanvuorikäpinkäinen
Sundanvuorikäpinkäinen (Coracina larvata) on käpinkäisten heimoon kuuluva varpuslintu.
Levinneisyys
Sundanvuorikäpinkäistä tavataan Indonesiassa ja Malesiassa. Lajin kannankehitys on vakaa, ja se on luokiteltu elinvoimaiseksi.
Viirurastasviheltäjä
Viirurastasviheltäjä (Colluricincla boweri) on viheltäjiin kuuluva lintulaji. Lajia tavataan Australiasta.
Koko ja ulkonäkö
Viirurastasviheltäjä voi kasvaa noin 22 cm pitkäksi. Sukupuolet muistuttavat pääosin toisiaan ulkonäöltään. Viirurastasviheltäjän pää, selkä ja siivet ovat väriltään harmahtavan ruskeat. Naaraalla on silmän ympärillä ohut oranssi rengas. Lajin rinta on punaruskea harmain viiruin ja vatsa on punaruskea. Viirurastasviheltäjän nokka on pitkähkö.
Levinneisyys ja elinympäristö
Viirurastasviheltäjää tavataan Australiasta Queenslandin pohjoisosasta. Lajin elinympäristöä ovat sademetsät. Kesäisin se elää vuoristossa ja tulee talviksi alemmaksi.
La Férée
thumb|250px|La Férée La Férée on kunta Ardennesin departementissa Champagne-Ardennen hallintoalueella Ranskassa. Kunnassa oli 71 asukasta vuoden 1999 väestönlaskennassa. La Féréen pinta-ala on 11 neliökilometriä.
Dick Fosbury
Richard Douglas ”Dick” Fosbury (6. maaliskuuta 1947 Portland, Oregon – 12. maaliskuuta 2023 ) oli yhdysvaltalainen korkeushyppääjä ja olympiavoittaja. Hän mullisti korkeushypyn hyppytekniikan Fosbury-flopillaan, jossa rima ylitetään selkä edellä.
Fosbury kehitti floppaustyylin lukioaikoinaan ja paransi omaa ennätystään heti 30 senttimetrillä 192 senttiin. Hän ylitti talvella 1968 hallissa 213 cm opiskellessaan Oregonin osavaltionyliopistossa. Samana kesänä Méxicon olympialaisissa hän voitti kultaa uudella olympiaennätyksellä 224 cm. Seuraavina vuosina Fosburyn kehittämästä floppauksesta tuli lajin yleisin hyppytyyli.
Fosbury ei selviytynyt enää Münchenin olympialaisiin 1972. Hän siirtyi ammattilaisurheilijaksi 1973.
Vuonna 2014 Fosbury oli demokraattien ehdokkaana Idahon edustajainhuoneen vaalissa mutta hävisi.
Yhdysvaltain poliittinen historia 1774–1901
Yhdysvaltain poliittisen historian voidaan katsoa alkaneen vuonna 1774, jolloin ensimmäinen mannermaakongressi kokoontui Philadelphiassa ja ajatus emämaa Isosta-Britanniasta irtautumisesta syntyi. Vapaussodan jälkeen Yhdysvallat itsenäistyi ja liittovaltion hallinto siirrettiin siirtokuntien kongressilta Yhdysvaltain kongressille ja presidentille. Tästä huolimatta jokaisella osavaltiolla on myös oma kongressinsa, joka säätelee osavaltion omia lakeja.
Tämä artikkeli käsittelee Yhdysvaltain poliittista historiaa ensimmäisestä siirtokuntien kongressista presidentti William McKinleyn salamurhaan 14. syyskuuta 1901 saakka. Vaikka presidentiksi noussut varapresidentti Theodore Roosevelt ehtikin toimia presidenttinä loppuvuoden 1901, ei hänen valtaannousunsa aikaisia poliittisia tapahtumia enää käsitellä artikkelissa.
George Washington
Vuonna 1789 valitsijamieskokous valitsi vapaussodassa kunnostautuneen kenraali George Washingtonin yksimielisesti Yhdysvaltain ensimmäiseksi presidentiksi. Merkittävimmät syyt Washingtonin valintaan olivat hänen sotilaalliset ansionsa, osallistuminen perustuslain allekirjoitukseen ja kansan luottamus. Washington käytti presidenttinä toimeenpanovaltaansa hyvin harkiten, sillä jokainen hänen tekonsa muovasi presidentin myöhempää asemaa Yhdysvalloissa.
Washingtonin presidenttikausilla Yhdysvallat noudatti puolueettomuuspolitiikkaa. Kun Ranska ja Iso-Britannia ajautuivat vuonna 1793 sotaan, päätti Washington pitää Yhdysvallat erillään sodasta. Hänen mielestään Yhdysvaltain tulisi kehittää vahvempi armeija ennen kuin se olisi valmis osallistumaan aseellisiin konflikteihin.
John Adams
Yksi Adamsin kauden merkittävimmistä ja kiistellyimmistä lakimuutoksista oli Alien and Sedition Acts -laki. Lain nojalla Yhdysvaltain presidentille annettiin oikeus karkottaa sellaisesta maasta tullut siirtolainen, jonka kanssa Yhdysvallat oli sodassa. Lisäksi laki velvoitti lehtiä sensuroimaan hallitusta kritisoineet kirjoitukset.
James Madison
Vuonna 1808 presidentiksi valittiin demokraattis-republikaanien James Madison ja varapresidentiksi George Clinton. Madisonin kaudella federalistien perustaman kansallisen pankin toimilupa meni umpeen ja kongressin piti äänestää pankin jatkosta. Koska kongressissa oli tuolloin huomattava demokraattis-republikaanien enemmistö, pankin jatkaminen evättiin. Vuonna 1816 kongressi päätti kuitenkin perustaa toisen kansallisen pankin, joka kuitenkin ajautui konkurssiin parikymmentä vuotta myöhemmin.
Yhdysvaltain sotapolitiikka muuttui radikaalisti Madisonin kausien aikana. Jeffersonin kaudella aloitetun kauppasaarron takia Iso-Britannia oli alkanut värväämään yhdysvaltalaisia kauppalaivoja ja intiaaneja sotatoimiin Yhdysvaltoja vastaan. Samaan aikaan sotahaukkoina tunnettu demokraattis-republikaanipoliitikkojen ryhmä kongressissa ajoi läpi useita armeijaa tukeneita lakiehdotuksia. Armeijan tukeneminen huipentui vuonna 1812, kun kongressi julisti sodan Isoa-Britanniaa vastaan. Britit olivat sodassa pitkään niskan päällä, jonka takia sotaa kritisoitiin Yhdysvalloissa ankarasti. Britanniaa huomattavasti heikommasta asevarustelusta huolimatta Yhdysvallat sai joitakin merkittäviä voittoja, lähinnä kenraali Andrew Johnsonin ansiosta, ja sota päättyi ratkaisemattomana vuonna 1815.
James Monroe
Demokraattis-republikaanien James Monroe voitti selvästi vuoden 1816 vaalit ja nousi seuraavana vuonna maan viidenneksi presidentiksi. Monroen ensimmäisellä kaudella Yhdysvallat pyrki parantamaan välejään Espanjaan. Maiden välit olivat huonontuneet Yhdysvalloille kuuluneen Georgian ja Espanjan Floridan välisten rajakonfliktien takia. Yhdysvallat pyrki ratkaisemaan ongelman ostamalla Floridan viidellä miljoonalla dollarilla: tämä kuitenkin aiheutti maan ensimmäisen laajan finanssikriisin.
Toinen Monroen ensimmäisellä kaudella puhuttanut ongelma oli orjuuskysymys. Kun Missouri pyrki Yhdysvaltain osavaltioksi, ryhtyivät pohjois- ja etelävaltiot kiistelemään siitä, tulisiko uudessa osavaltiossa sallia orjuus vai ei. Kongressi hyväksyi lopulta niin kutsutun Missourin kompromissin, joka salli Missourissa orjuuden, mutta kielsi sen Mainessa.
John Quincy Adams
Vuonna 1825 presidentiksi nousi vaaleissa lahjonnasta syytetty kansallis-republikaani John Quincy Adams, John Adamsin poika. Lahjontaepäilyjen takia Adamsilla ei usein ollut kongressin tukea takanaan ja useat hänen ajamansa muutokset kaatuivat Andrew Jacksonin kannattajien vastustukseen. Yksi merkittävimmistä Adamsin kauden aikaisista päätöksistä oli kuitenkin Erien kanavan rakentaminen, jolla suurilta järviltä saatiin vesiyhteys Yhdysvaltain itärannikolle.
Andrew Jackson
Vuoden 1828 presidentinvaalit olivat yhdet aikakauden suosituimmista: äänioikeuttaan käytti nelinkertainen määrä ihmisiä edellisiin presidentinvaaleihin verrattuna. Vaalit voitti lopulta sotasankarina tunnetuksi tullut kenraali Andrew Jackson. Jackson oli hyvin omavaltainen presidentti ja hänestä käytettiinkin pilkkanimeä Kuningas Andrew I. Samalla maan poliittiset puolueet muotoutuivat uudelleen. Demokraattis-republikaanisen puolueen tilalle syntyi Jacksonia tukenut demokraattinen puolue ja federalistisesta puolueesta Jacksonia vastustanut Whig-puolue.
Jacksonin presidenttikausien aikana kansallinen pankki velkaantui pahasti. Kongressi hyväksyi pankin elvytyspaketin, mutta Jackson käytti veto-oikeuttaan ja esti elvytyksen. Tämän seurauksena pankki kaatui muutamaa vuotta myöhemmin.
Jacksonin toisen kauden alussa Etelä-Carolina kieltäytyi maksamasta korkeita veroja liittovaltiolle. Konfliktin välttämiseksi kongressi oli jo valmis alentamaan verotusta, mutta Jackson päätti uhata osavaltiota liittovaltion armeijalla mikäli tämä ei luovu vaatimuksistaan. Etelä-Carolina perui vaatimuksensa, eikä verotusta tarvinnut leikata. Samaan aikaan Etelä-Carolinan konfliktin kanssa Georgiassa oli syntymässä uusi välikohtaus cherokee-intiaanien ja uudisasukkaiden välille: uudisasukkaat olivat vallanneet intiaaneilta laittomasti valtavia maa-alueita. Riita sovittiin lopulta, kun intiaanit suostuivat vaihtamaan maansa uuteen alueeseen Arkansasista. Uudelleensijoitus vaati kuitenkin tuhansien intiaanien hengen.
Martin Van Buren
Vuodesta 1838 eteenpäin yhdysvaltalaiset siirtolaiset ryhtyivät asettumaan Mainen ja Kanadan väliselle raja-alueelle, jonka hallinnasta Iso-Britannia ja Yhdysvallat kiistelivät. Kun alueella oleskelleet britit ryhtyivät hätistelemään yhdysvaltalaisia siirtolaisia, lähetti hallitus alueelle liittovaltion armeijan joukkoja. Iso-Britannia ja Yhdysvallat kuitenkin sopivat riidan rauhanomaisesti allekirjoittamalla vuonna 1843 Webster–Ashburtonin rauhan.
Fat Wreck Chords
Levy-yhtiön erikoisuutena voidaan pitää Fat Miken julkaisupolitiikkaa sopia vain yhden levyn kattavia levytyssopimuksia artistien kanssa. Tämä luo artisteille vapauden valita muitakin julkaisijoita levyilleen.
Monet levy-yhtiön artistit osallistuivat Fat Miken junailemaan kampanjaan vuoden 2004 Yhdysvaltain presidentinvaaleissa. Kampanjan nimi oli "Punk Voter" ja ideana oli saada nuoria äänestämään istuvaa presidentti George W. Bushia vastaan.
Fat Wreck Chordsille levyttäneitä artisteja:
Rt (täsmennyssivu)
Rt tai RT tarkoittaa seuraavia:
CT Paraná (1910)
CT Paraná (runkonumero CT-8) oli Brasilian laivaston Pará-luokan hävittäjä.
Valmistus
Alus tilattiin vuoden 1907 laivasto-ohjelmassa Yarrowilta, missä köli laskettiin 1908. Se laskettiin vesille 1909 ja valmistui 1910.
Palvelus
Alus poistettiin alusluettelosta 2. lokakuuta 1933.
EGP-satelliitti
Experimental Geodetic Payload eli EGP on japanilainen geodeettinen tutkimussatelliitti.
Rakenne ja tehtävä
EGP on ns. passiivinen satelliitti. Sen mukana ei ole mittalaitteita, vaan sen päätehtävänä on heijastaa siihen suuntautuvaa valoa. EGP:n pintaa peittää 318 pientä peiliä ja 1436 laserheijastinta. Satelliitti on pallomainen, halkaisijaltaan 2,15 m. Sen kokonaismassa on 685 kg.
Satelliitti kiertää Maapalloa, ja sen tarkoitus on geodeettinen. Suuntaamalla satelliittiin laservaloa ja mittaamalla säteen paluuaikaa, voidaan määrittää tarkka maantieteellinen sijainti. Tämän lisäksi tulee tuntea satelliitin radan ominaisuuksia. Tätä tekniikkaa on hyödynnetty Japanin saarten sijaintien määrittämiseen.
Radan ominaisuuksia
EGP kiertää Maata noin 1480 km:n korkeudessa ympyränmuotoisella radalla. Ratatason kaltevuus päiväntasaajaan nähden on 50 astetta. Satelliitin kiertoaika maapallon ympäri on 116 minuuttia.
Visuaalinen näkyvyys
EGP on peileineen ja heijastimineen kuin taivaallinen diskopallo. Kun satelliitti on Auringon valaisema ja sen tarkkailija Maan varjossa (aamu- tai iltahämärän aikaan), EGP näkyy taivaalla hyvin tiheästi vilkkuvana satelliittina. Sen välähdysjakso on sekunnin murto-osia. Tämän satelliitin voi erottaa yötaivaalta paljain silminkin kauempana kaupunkien valoista, mutta paremmin sitä pääsee tarkkailemaan pienen kiikarin avulla. Satelliitin ylitykseen kuluu aikaa kymmenkunta minuuttia.
Anton Hietalahti
Anton Hietalahti (s. 2006) on suomalainen lapsinäyttelijä. Hän on näytellyt Pikku-Augustin roolin Helsingin kaupunginteatterin Myrskyluodon Maija -musikaalissa, joka sai ensi-iltansa elokuussa 2017.
Näyttelijädebyyttinsä Hietalahti teki vuonna 2015 Matti Ijäksen ohjaamassa lyhytelokuvassa Hyvää joulua. Vapaa-ajallaan Hietalahti miekkailee, soittaa saksofonia ja pelaa jalkapalloa.
Mercenary
Mercenary on tanskalainen metalliyhtye, joka yhdistelee power metallia ja melodista death metallia ja aiemmissa tuotoksissaan myös thrash metallia. Nykyään yhtyeen musiikki luokitellaan melodiseksi death metaliksi. Yhtye perustettiin vuonna 1991, ja se on julkaissut yhteensä kuusi albumia.
Juovakäpinkäinen
Juovakäpinkäinen (Coracina striata) on käpinkäisten heimoon kuuluva varpuslintu.
Levinneisyys
Juovakäpinkäistä tavataan Kaakkois-Aasiassa. Lajin ei uskota olevan vaarassa, ja se on luokiteltu elinvoimaiseksi.
Minoru Miki
Minoru Miki (, 16. maaliskuuta 1930 Tokushima – 8. joulukuuta 2011) oli japanilainen säveltäjä.
Miki tunnetaan perinteisten japanilaisten soittimien käytön edistäjänä: hän sävelsi muun muassa kotokonserttoja. Lisäksi hänen tuotantoonsa kuuluu esimerkiksi Japanin historiaan liittyvien oopperoiden sarja. Miki sävelsi myös Aistien valtakunta -elokuvan musiikin.
Miki perusti vuonna 1964 Pro Musica Nipponian ja toimi sen taiteellisena johtajana kahdenkymmenen vuoden ajan. Hän kuoli 8. joulukuuta 2011.
Mart Siimer
Mart Siimer (s. 1967) on virolainen säveltäjä. Siimerin usein sointuvasta musiikista voidaan löytää historiallisten tyylien ja uuden musiikin ilmaisukeinojen odottamattomia, hienopiirteisiä yhteenliittymiä. Hän on kirjoittanut paljon kuoromusiikkia, jossa on käytetty vakavia hengellisiä tekstejä sekä virolaista ja ulkomaista runoutta. Hänen harvat orkesteriteoksensa kantavat myös liturgisia ja eksistentiaalisia viestejä.
Siimer valmistui vuonna 1990 Tallinnan konservatoriosta, jossa hän opiskeli professori Eino Tambergin oppilaana. Hän täydensi opintojaan 1992-1993 Norjan musiikkiakatemiassa. Vuosina 1996-1998 hän suoritti sävellyksen jatkotutkinnon Eastmanin musiikkikoulussa Rochesterissa Yhdysvalloissa, jossa hänen ohjaajinaan olivat Christopher Rouse, Augusta R. Thomas ja James Willey. Siimer on työskennellyt opettajana Kolumbiassa Bogotán yksityisessä Universidad Javeriana -yliopistossa ja nykyään hän on Tallinnan musiikki- ja teatteriakatemian opettaja.
David Greenwalt
David Greenwalt (s. 16. lokakuuta 1949 Los Angeles, Kalifornia) on yhdysvaltalainen käsikirjoittaja, joka on toiminut myös ohjaajana ja tuottajana monissa tv-sarjoissa. Greenwalt on kenties tunnetuin työstään televisiosarjoissa Buffy, vampyyrintappaja ja Angel. Hän käsikirjoitti, ohjasi ja tuotti molemmissa sarjoissa. Sen lisäksi Greenwalt loi Angelin yhdessä Joss Whedonin kanssa. Näiden kahden tunnetuimman sarjansa lisäksi Greenwalt on työskennellyt muun muassa sarjoissa Salaiset kansiot, Jake 2.0 ja Surface.
Maameren tarinat (elokuva)
Maameren tarinat (, Gedin sotakronikat) on Studio Ghiblin tuottama ja Hayao Miyazakin pojan Gorō Miyazakin ohjaama anime-elokuva, joka pohjautuu Ursula K. Le Guinin kirjasarjan Maameren tarinat kolmanteen osaan Kaukaisin ranta. Elokuva sai ensi-iltansa Japanissa vuonna 2006. Suomessa elokuvan ensi-ilta oli 28. syyskuuta 2007.
Juoni
Sotalaivan purjehtiessa myrskyssä kaksi lohikäärmettä taistelee pilvien yllä, kunnes taistelu päättyy toisen lohikäärmeen kuolemaan. Enladin kuningaskunnassa velho nimeltä Root julistaa lohikäärmeiden olevan merkki maailman tasapainon järkkymisestä. Kuninkaan harmiksi tarttuva tauti riehuu kuningaskunnassa ja lisäksi hänen poikansa prinssi Arren on kadonnut. Keskellä yötä Arren tappaa isänsä, varastaa tämän miekan ja pakenee linnasta.
Arren vaeltaa aavikon halki ja joutuu yhtäkkiä susien yllättämäksi. Velho nimeltä Varpushaukka kuitenkin pelastaa hänet. Yhdessä he suuntaavat Hortin kaupunkiin. Arrenin tutkiessa kaupunkia hän pelastaa nuoren tytön, Therrun, orjakauppiailta, mutta joutuu itse samaisen kauppiaan, Haren, vangiksi. Hare myös potkaisee Arrenin miekan mereen. Varpushaukka pelastaa Arrenin ja vie tämän maatilalle, jota pyörittää hänen vanhin ystävänsä Tenar, joka asuu siellä Therrun kanssa.
Varpushaukan sekaantuminen suututtaa valtias Cobin, joka tahtoo vangita Varpushaukan. Samalla Varpushaukka kertoo Arrenille, että hän yrittää etsiä keinoa palauttaa maailman tasapaino ja jatkaa sitten tutkimusmatkaansa kaupungissa. Hän ostaa Arrenin miekan eräältä kauppiaalta ja onnistuu pakenemaan Harelta kuullessaan Cobin linnan olemassaolosta.
Arren tunnustaa Therrulle tappaneensa isänsä ja tuntevansa, että jokin tuntematon asia hänen mieltään. Tämän vuoksi Arren lähtee maatilalta, mutta kohtaa häntä piinanneen asian, joka osoittautuu hänen omaksi kaksoisolennokseen. Arren yrittää paeta kaksoisolentoaan, mutta eksyy suohon ja menettää tajuntansa. Cob vie Arrenin linnaan, missä hän manipuloi tämän paljastamaan tosinimensä, prinssi Lebannenin, hallitakseen tätä. Samalla Hare vangitsee Tenarin houkutellakseen Varpushaukan linnaan ja sitoo Therrun tolppaan jättäen tämän lähetiksi. Therru vapauttaa itsensä ja tapaa Varpushaukan, joka antaa hänelle Arrenin miekan. Varpushaukka murtautuu linnaan pelastaakseen Tenarin ja alkaa taistella Cobin kanssa. Varpushaukka saa tietää, että Cob aiheuttaa maailman tasapainon järkkymisen availemalla elämän ja kuoleman välistä ovea saadakseen ikuisen elämän. Varpushaukka yrittää varoittaa Cobia tasapainon järkkymisen seurauksista, mutta Cob lähettää Arrenin tappamaan Varpushaukan. Varpushaukka vapauttaa Arrenin Cobin hallinnasta, mutta menettää voimiaan ja joutuu Haren vangiksi.
Samalla Therru näkee Arrenin kaksoisolennon ja seuraa tätä linnaan, jossa tämä paljastaa olevansa Arrenin sisäinen valo ja kertoo Therrulle tosinimensä. Therru astuu sisään linnaan ja saa kuulla, että Varpushaukka ja Tenar teloitetaan auringonnousun aikana. Hän löytää epätoivossa vellovan Arrenin ja valaa häneen uskoa kutsumalla häntä tämän tosinimellä ja kertoen samalla oman tosinimensä. He ryntäävät pelastamaan Varpushaukan ja Tenarin. Cob yrittää tappaa Arrenin ja alkaa taistella tämän kanssa. Arren vetää miekkansa tupesta ja leikkaa sillä Cobin toisen käden irti. Cob ei pysty käyttämään taikavoimiaan ja vanhentuu nopeasti. Hän vangitsee Therrun ja pakenee linnan korkeimpaan torniin Arren perässään. Arren ahdistaa Cobin nurkkaan ja yrittää selittää tälle, mitä oppi Varpushaukalta ja Therrulta elämästä ja kuolemasta. Cob kuitenkin kieltäytyy kuuntelemasta ja käyttää viimeiset taikavoimansa kuristaakseen Therrun elävältä. Therru kuitenkin muuttuu lohikäärmeeksi, tappaa Cobin syöksemällä tulta tämän päälle ja pelastaa Arrenin romahtavasta tornista.
Varpushaukka ja Tenar poistuvat linnasta, samalla kun Arren ja Therru laskeutuvat niitylle, jossa Therru muuttuu taas ihmiseksi. Arren kertoo Therrulle lähtevänsä kotiin sovittaakseen rikoksensa, mutta lupaa tavata hänet vielä jonain päivänä. Vietettyään aikaa yhdessä Varpushaukka ja Arren hyvästelevät Therrun ja Tenarin ja suuntaavat kohti Enladia. Therru vilkaisee taivaalle nähden lohikäärmeystävänsä, mikä ilmaisee maailman tasapainon palautuneen.
Kolmivärinen serbianajokoira
Kolmivärinen serbianajokoira (Srpski trobojni gonič) on serbialainen koirarotu.
Ulkonäkö
Rotu on keskikokoinen ja vankkarakenteinen. Pää on pitkä ja kapea, kallo hieman pyöristynyt, otsapenger lähes huomaamaton. Silmät ovat keskikokoiset ja mantelinmuotoiset, lähes soikeat. Korvat ovat riippuvat, keskikokoiset ja kärjistään hieman soikeat. Kuono on suora, kiilanmuotoinen ja kalloa lyhyempi. Purenta on leikkaava tai tasapurenta. Runko on suorakulmion muotoinen, selkä pitkä, suora ja vahva. Ylälinja on suora, alalinja hieman ylösvetäytynyt. Häntä kaartuu liikkeessä hieman ylöspäin. Karvapeite on lyhyt ja kiiltävä. Väritys on kolmivärinen (tricolor): pohjaväri on ketun- tai syvänpunainen, jossa on musta satula tai mantteli; päässä on valkoinen "tähti", kuonossa valkoinen maski ja niskan ympärillä valkoinen kauluri. Valkoinen merkki tai alue rinnassa, vatsassa, raajojen sisäpuolilla ja hännän päässä sallitaan. Valkoinen alue saa kuitenkin muodostaa korkeintaan vain 1/3 karvapeitteen väristä. Urosten säkäkorkeus vaihtelee 45–55 cm (ihanne 51 cm) ja narttujen 44–54 cm (ihanne 49 cm) välillä.
Luonne ja käyttäytyminen
Kolmivärinen serbianajokoira on luonteeltaan ystävällinen, omistajaansa kiintyvä, luotettava, eloisa ja energinen. Työskennellessään se osoittaa sitkeyttä ja kestävyyttä.
Alkuperä
Kolmivärisellä serbianajokoiralla on yhteinen alkuperä muiden balkanilaisten ajokoirien kanssa. Vuonna 1946 se tunnustettiin Serbiassa virallisesti eri roduksi kuin kaksivärinen serbianajokoira. FCI hyväksyi sen vuonna 1961.
Munasaarenkäpinkäinen
Levinneisyys
Munasaarenkäpinkäistä tavataan Indonesiassa. Laji on vähenemässä suhteellisen nopeasti elinympäristöjen tuhoutumisen vuoksi, ja se on luokiteltu silmälläpidettäväksi.
Rigel
Rigel (β Orionis) on taivaan seitsemänneksi kirkkain tähti (visuaalinen magnitudi 0,12). Vaikka se on nimetty Orionin tähdistön beta-tähdeksi, se on kirkkaampi kuin α-tähti Betelgeuze.
Rigelin etäisyys meistä on noin 860 valovuotta. Se on noin 50 000 kertaa kirkkaampi kuin oma Aurinkomme. Rigel kuuluu spektriluokkaan B8 Ia, ja se on luokiteltu ylijättiläistähdeksi.
Kirkkautensa ja suuren nopeutensa ansiosta Rigel kuumentaa useaa sumua ympärillään. Rigel on myös kytköksissä Orionin suureen kaasusumuun. Vaikka Rigelin ja sumun etäisyys Maasta on noin kaksinkertainen, voidaan sumu ja tähti yhdistää toisiinsa iän ja kulkusuunnan perusteella.
Rigelin uskotaan olevan kolminkertainen tähti. Päätähteä kiertää kaksi pienempää tähteä, nimiltään Rigel B ja C. Ne kiertävät toisiaan 28 AU:n päässä ja päätähteään 2 000 AU:n päässä.
Rigel on monen muun ylijättiläisen tapaan myös muuttuva tähti. Kirkkauden muutos tosin melko pientä (0,3 ja 0,03 magnitudin muutokset ovat tavallisia) ja epäsäännöllistä (jakso noin 25 vuorokautta) mutta havaittavissa tarkoilla mittauksilla. On epäilty, että järjestelmässä olisi vielä neljäskin tähti, mutta se ehkä on vain havaintojen ylitulkinnan tulosta.
CT Sergipe
CT Sergipe (runkonumero CT-7) oli Brasilian laivaston Pará-luokan hävittäjä.
Rigel
Nimen etymologia
Tähden nimi tulee sen sijainnista, joka olisi Orionin vasen jalka, jos kuvio piirrettäisiin taivaalle. Nimi on lyhennelmä arabiankielisistä sanoista Rijl Jauza al-Yusra ’päämiehen vasen jalka’.
CT Sergipe
Valmistus
Alus tilattiin vuoden 1907 laivasto-ohjelmassa Britanniasta Scotstounista Yarrow Shipbuildersilta, missä köli laskettiin 1908. Se laskettiin vesille 25. toukokuuta 1910 ja valmistui vielä samana vuonna.
Palvelus
Sergipe poistettiin alusluettelosta 28. heinäkuuta 1944.
Super Collider (kappale)
Super Collider on yhdysvaltalaisen thrash metal -yhtye Megadethin single, joka julkaistiin 23. huhtikuuta 2013 levymerkillä Tradecraft.
Black Cat
Juoni
Chronoksen järjestössä työskentelee 13 palkkamurhjaajaa, joita kutsutaan Chronoksen numeroiksi. Kun kolmastoista palkkamurhaaja, Train Heartnet (Black Cat) tapaa palkkametsästäjän, Saya Minatsukin, hänen arvonsa muuttuvat ja lopulta Train eroaa järjestöstä erimielisyyksien takia. Creed Diskenth, yksi Chronoksen palkkamurhaajista on katkera Trainin lähdöstä ja murhaa Saya Minatsukin. Kahden vuoden päästä Train työskentelee palkkametsästäjänä kumppaniensa Sven Vollfiedin ja Even kanssa. Creed haluaa Trainin palaavan järjestöön, hinnalla millä hyvänsä, mikä johtaa kahnauksiin Trainin ja Creedin välillä.
Norjan teknis-luonnontieteellinen yliopisto
Norjan teknis-luonnontieteellinen yliopisto on Trondheimissa sijaitseva Norjan toiseksi suurin yliopisto, joka kantaa päävastuun maan teknillisestä korkeakouluopetuksesta. Yliopistossa voi opiskella teknillisten aineiden lisäksi muun muassa yhteiskuntatieteitä, humanistisia tieteitä, arkkitehtuuria, lääketieteitä ja luonnontieteitä.
thumb|left|Yliopiston päärakennus Gløshaugenissa, joka valmistui 1907 Oppilaitoksessa on yhdeksän tiedekuntaa, joissa on 55 laitosta. Yliopiston päätoimipaikka on Trondheimissa (jossa on 11 kampusta) ja sivukampukset Ålesundissa ja Gjøvikissä. Vuonna 2022 NTNU:n verkkosivu ilmoitti opiskelijamääräksi noin 42 000 ja henkilökunnan suuruudeksi 9 000. Yliopiston vuosibudjetti oli 9,4 miljardia Norjan kruunua.
Kiinalainen ARWU-yliopistoranking arvioi NTNU:n tieteellisten näyttöjen perusteella maailman huippuyliopistojen listan sijaluokkaan 101-150.
Historia
Yliopiston historia alkaa vuodesta 1870, jolloin Trondheimin teknillinen opettajakoulutus alkoi. Vuonna 1910 se osaltaan muodosti tuolloin perustetun Norjan teknillisen korkeakoulun.
Nykyinen teknis-luonnontieteellinen yliopisto perustettiin 1996, jolloin Norjan teknillinen korkeakoulu (NTH), Allmenvitenskapelige høgskole (AVH), Lääketieteellinen tiedekunta (Det medisinske fakultet (DMF)), Trondheimin taideakatemia (Kunstakademiet i Trondheim) ja Trondheimin konservatorio liittyivät yhteen. Aikaisemmin muut yksiköt AVH:ta lukuun ottamatta muodostivat löyhemmin yhteenliittyneen Trondheimin yliopiston.
Jüri Reinvere
Jüri Reinvere (s. 2. joulukuuta 1971 Tallinna) on virolaissyntyinen säveltäjä ja runoilija. Reinvere asui Suomessa vuosina 1991–2005 ja valmistui Sibelius-Akatemiasta säveltäjäksi vuonna 2004, mistä lähtien hän on asunut Berliinissä, Saksassa.
Elämänvaiheet
Reinveren tuotanto koostuu hyvin eri tyylisistä teoksista. Ominaista hänen musiikilleen on hänen oma runoutensa, jota usein käytetään teoksissa. Teoksiin liittyy usein myös teatraalinen tai visuaalinen elementti. Reinveren musiikissa on tyylejä modernismista uusyksinkertaisuuteen, kummallakin tyylillä on oma kehityskulkunsa ja tekniikan käyttönsä. Reinveren filosofisessa runoudessa toistuvat teemat ovat muisti ja aika sekä Neuvostoliiton-jälkeisten yhteiskuntien perintö. Vuodesta 2007 on Reinvere kirjoittanut englanniksi.
Reinvere on julkaissut myös artikkeleita sekä esseitä virolaisessa ja suomalaisessa mediassa, esim. Viron Radiossa ja Yleisradiossa. Hän on tuottanut ja käsikirjoittanut dokumenttielokuvia sekä kääntänyt kirjoja ja toiminut niiden yhtenä kirjoittajana. Sofi Oksanen on kuvaillut Reinvereä sanoilla "todellinen kosmopoliitti, jolla on virolaiset juuret". Reinveren ooppera Puhdistus esitettiin menestyksekkäästi Suomen Kansallisoopperassa vuonna 2012. Pian tämän jälkeen Reinvere sai uuden oopperatilauksen Norjan kansallisoopperasta. Sen aiheena on Peer Gynt, ja kantaesitys on suunnitteilla syyskaudelle 2014.
Palkinnot
Reinvere on palkittu kansainvälisessä säveltäjien Rostrumissa Pariisissa vuosina 2000 ja 2006.
Posavinanajokoira
Posavinanajokoira (Posavski Gonič) on Kroatiasta kotoisin oleva koirarotu. Posavinanajokoiran nimi on johdettu sen kotiseudusta, joka on leveä Savan jokilaakso eli Posavinan laakso Zagrebin kaakkoispuolella. Rotu kuuluu FCI:n roturyhmään 6.
Ulkonäkö
Melko vankkarakenteinen koirarotu, mutta ei normaalia vankempi koira. Selkä on pitkä. Pää on kapea ja noin 20–24 cm pitkä. Silmät ovat suuret ja väriltään tummat. Silmistä tulisi korostua lempeä ilme. Korvat ovat ohuet ja riippuvat. Karva on pinnanmyötäistä, pituudeltaan noin 2–3 cm pitkää. Posavinanajokoiran väreiksi sallitaan kaikki punertavan vehnänvärin sävyt. Valkoinen merkki voi olla esimerkiksi päässä, kaulassa, vatsan alla ja hännänpäässä. Valkoista väriä ei saa olla yli kolmasosaa kokonaisvärityksestä.
Luonne
Posavinanajokoira on erittäin kestävä ja hyvä metsästäjä, erityisesti se on jäniksen ja ketun metsästäjä. Rotu on myös hyvä jäljestäjä. Luonteeltaan se on hyvin vilkas ja oppivainen. Posavinanajokoira on myös todella hyväluonteinen ja kiintyy helposti omistajaansa.
Historia
Posavinanajokoira on ikivanha rotu. Sen olemassaolosta on todisteita 1400-luvulta. Rotu oli hyvin arvossa pidetty niin Kroatissa kuin lähialueillakin. Ensimmäisen kerran posavinanajokoira nähtiin näyttelyssä vuonna 1924.
Guru Angad Dev
Guru Angad Dev (31. maaliskuuta 1504 – 29. maaliskuuta 1552) oli sikhiläisyyden toinen guru. Hänestä tuli guru 7. syyskuuta 1539 Guru Nanakin, sikhiläisyyden perustajan kuoleman jälkeen. Ennen tuloaan toiseksi Guruksi hänen nimensä oli Lehna. Ennen kuolemaansa hän nimitti seuraajakseen Guru Amar Dasin.
Angad Dev oli vastuussa gurmukhi-kirjaimiston standardoinnista. Nykyisin gurmukhi on pandžabin kielen pääasiallinen kirjoitusjärjestelmä Intiassa.
Stones (kappale)
Stones on sveitsiläisen yhtyeen Zibbzin esittämä kappale, jolla he edustivat Sveitsiä vuoden 2018 Eurovision laulukilpailussa.
Kappale kilpaili Euroviisujen ensimmäisessä semifinaalissa, jossa se sijoittui kolmanneksitoista ja täten karsiutui finaalista. thumb|left|250px|Zibbz esittämässä kappalettaan Euroviisujen ensimmäisen semifinaalin harjoituksissa.
Virolahti (lahti)
thumb|Virolahden pohjukkaa Virolahti (Rautalanselkä, Виролахти) on merenlahti Suomenlahden pohjoisrannikolla Suomen ja Venäjän rajalla. Lahti on noin 10 km pitkä. Suomen puoleinen osa kuuluu Virolahden kuntaan ja Venäjän puoleinen osa Viipurin piirin Tienhaaran kuntaan. Virolahden kirkonkylä sijaitsee lahden länsirannalla ja kunnan keskustaajama Virojoki lahden pohjukassa, missä Virojoki virtaa lahteen. Lahtea rajoittavat idässä Paation ja Laitsalmen saaret, jotka sijaitsevat Venäjän puolella.
Virolahden länsirannalla sijaitseva Kirkon-Vilkkiläntura on arvokas vesilintujen muutonaikainen levähdysalue, joka kuuluu Natura 2000 -alueisiin. Arktisilla alueilla pesivien lintujen muuttoreitti kulkee Virolahden kautta, ja se onkin suosittu arktikan tarkkailupaikka.
Fatal Illusion
Fatal Illusion on yhdysvaltalaisen thrash metal -yhtye Megadethin single, joka julkaistiin 1. lokakuuta 2015 levymerkillä Tradecraft.
CT Mato Grosso
CT Mato Grosso (runkonumero CT-10) oli Brasilian laivaston Pará-luokan hävittäjä.
Valmistus
Alus tilattiin osana vuoden 1907 laivasto-ohjelmaa Yarrowilta, missä köli laskettiin 1908. Alus laskettiin vesille 23. syyskuuta 1909 ja valmistui vielä samana vuonna.
Palvelus
Alus poistettiin alusluettelosta 13. syyskuuta 1946.
Green-Woodin hautausmaa
Green-Woodin hautausmaa sijaitsee Brooklynissä, New Yorkissa. Hautausmaa on perustettu vuonna 1838 ja siellä on arviolta 600 000 hautaa. Hautausmaa on perustettu Yhdysvaltain vapaussodan taistelupaikalle. Aivan hautausmaan lähettyvillä on Sunset Park, jonka ympärille suomalaiset rakensivat Finntownin.
Green-Woodiin haudattuja
thumb|left|Green-Woodin hautausmaata.
The Sims: Lemmikit
The Sims: Lemmikit on Maxisin ja EA:n kehittämä The Sims-pelisarjan jatko-osa. Peli tuo mukanaan yli 150 uutta esinettä ja erirotuisia lemmikkieläimiä. Pelaajalla on mahdollisuus perustaa perhe, jonne voi myös adoptoida lemmikin. Lemmikin voi myös ostaa. Lemmikille tulee ostaa myös ruokaa ja mahdollisia hoitotarvikkeita. The Sims Lemmikit-peli mahdollistaa simien pääsyn kaupungille. Pelaaja voi rakentaa kauppoja, kahviloita, puistoja tai toreja.
Yhtenäistaideteos
Yhtenäistaideteos tai kokonaistaideteos on taideteos, kuten Richard Wagnerin musiikkinäytelmät, jossa yhdistyvät esimerkiksi musiikin, draaman, näytelmän ja tanssin elementit.
Richard Wagner esitteli käsitteen esseessään Das Kunstwerk der Zukunft (Tulevaisuuden taideteos) vuonna 1850. Wagnerille yhtenäistaideteos oli aito kansan luoma teos, joka astuu keskelle julkista areenaa ja poliittista elämää. Esimerkkinä tästä Wagner piti antiikin kreikkalaista tragediaa. Yhtenäistaideteoksessa yleisön ja esittäjän välillä ei ollut rajaa kuten ei taiteen ja elämänkään välillä ole. Yhtenäistaideteoksessa myös musiikki tanssi ja runous saavuttivat jälleen "alkuperäisen yhteytensä".
Perniönseudun Lehti
Perniönseudun Lehti on Perniössä Salossa ilmestyvä tilattava paikallislehti, joka leviää eteläiseen Saloon. Lehti ilmestyy kerran viikossa torstaisin. Lehteä julkaisee Perniönseudun Lehti Oy ja lehden päätoimittaja on vuodesta 2019 lähtien Aku Poutanen.
Lehti on perustettu nykyisellä nimellään vuonna 1944.
Pernajanlahti
thumb|upright=1.5|Pernajanlahtea elokuussa. Pernajanlahti on noin 20 kilometriä pitkä merenlahti Suomenlahden pohjoisrannikolla Loviisan kaupungissa, entisen Pernajan kunnan alueella. Pernajan kirkonkylä sijaitsee lahden itärannalla. Lahti kuuluu Natura 2000 -alueisiin. Se on suojattu myös Ramsarin sopimuksen piirissä.
Pernajanlahden strategisen sijainnin vuoksi venäläiset rakensivat vuonna 1713 sen pohjukassa sijaitsevaan saareen Ryssön linnoituksen.
Aiheesta muualla
60.47972°N, 25.94139°W
Yhdistetyn maailmancup 1985–1986
Yhdistetyn maailmancupin kaudella 1985–1986 järjestettiin seitsemän osakilpailua.
Zibbz
2011–13: Ready? Go!
20. toukokuuta 2011 Zibbz julkaisi debyyttisinglensä nimeltä "Www.Ahh!". 9. marraskuuta 2012 yhtye julkaisi ensimmäisen studioalbuminsa pääsinglen nimeltä "One Shot". 1. maaliskuuta 2013 Zibbz julkaisi albuminsa toisen kappaleen nimeltä "Wake Up!". Heidän albuminsa nimeltä ''Ready? Go!'' julkaistiin 5. huhtikuuta 2013 Albumi saavutti sijan 14. Swiss Music Chartsin listoilla. "Neon Lights" julkaistiin ''Ready? Go!'' -albumin kolmantena singlenä.
2014–17: It Takes a Village
7. helmikuuta 2014 yhtye julkaisi singlen nimeltä "Dynamite Blonde". 28. marraskuuta 2014 he julkaisivat singlen nimeltä "Undone". 10. maaliskuuta 2017 Zibbz julkaisi toisen studioalbuminsa pääsinglen nimeltä "Run". Heidän toinen albuminsa It Takes a Village julkaistiin 1. syyskuuta 2017. Albumi saavutti sijan 11. Swiss Music Chartsin listoilla.
James Gould Cozzens
James Gould Cozzens  (1903 Chicago, Yhdysvallat – 1978 Stuart, Florida, Yhdysvallat) oli yhdysvaltalainen kirjailija. Hän aloitti kirjoittajana 16-vuotiaana The Atlantic Monthlyssä ja julkaisi Harvardin yliopistossa opiskellessaan romaanin Confusion (1924). Hän toimi kotiopettajana Kuubassa, josta sai aineistoa myöhempiin romaaneihinsa. Hän käsittelee teoksissa ammattiin liittyviä eettisiä kysymyksiä, kuten romaanissa Love Possessed, joka on hänen tunnetuin mutta myös kiistellyin teoksensa.
Quote mining
Quote mining tarkoittaa toimintaa, jossa lainauksia irrotetaan asiayhteydestään palvelemaan omaa tavoitetta. Ilmausta käytettiin tiettävästi ensimmäisen kerran 1990-luvun puolivälin tietämillä, vaikka lainausten louhinta on huomattu jo huomattavasti aiemmin.
Lainausten louhintaa on sanottu harjoittaneen erityisesti eräiden kreationistien, jotka saksivat tutkijoiden sanomisia pois asiayhteyksistään siten, että saavat niistä tukea omalle asialleen. Nykyaikaisen luomistieteen isänä pidetyn Henry M. Morrisin That Their Words May Be Used Against Them ja kreationistijärjestö Answers in Genesisin The Revised Quote Book ovat esimerkkejä teoksista, jotka on tämän näkemyksen mukaan tehty helpottamaan lainausten louhintaa.
Aare Tammesalu
Aare Tammesalu (s. 20. joulukuuta 1960) on virolainen sellisti.
Tammesalu esiintyy solistina, ja hän kuuluu moniin kamariyhtyeisiin. Hän on kantaesittänyt Lepo Sumeran ja Eino Tambergin teoksia ja osallistunut Artur Kappin ja Kuldar Sinkin teosten levytyksiin.
North Slopen piirikunta
North Slopen piirikunta on Yhdysvaltojen Alaskan osavaltiossa sijaitseva piirikunta. Sen väkiluku oli 9 782 vuonna 2010 ja sen pinta-ala on 245 521 neliökilometriä. Piirikunnan hallintokeskus Utqiagvik (ent. Barrow) on myös sen suurin kaupunki.
Väestö
Piirikunnan asukkaista 50,9 prosenttia on alkuperäisasukkaita, 31,6 prosenttia valkoisia ja 5,91 prosenttia aasialaisia. 31,9 prosenttia puhuu muita kieliä kuin englantia. 96,5 prosenttia asukkaista on Yhdysvaltain kansalaisia. Piirikunnan väestön keski-ikä on 33,8 vuotta.
Cmc
Cmc on Valtionrautateiden antama sarjatunnus vuonna 1991 muutetulle makuuvaunuvaunusarjalle.
1991 valmistuivat uudet presidentin- ja valtioneuvoston vaunut A1 ja A2 Transtech:ltä, jolloin Valmetin 1970 valmistamat edellinen A1 muutettiin Cmc 24901:ksi ja A2 Cmc 24902:ksi vuonna 1991 ns. President-luokan makuuvaunuiksi Helsingin ja Rovaniemen välisiin yöjuniin.
Vaunuja ovat käyttäneet mm. presidentit Urho Kekkonen ja Mauno Koivisto seurueineen.
Varustelu
Vaunuissa oli etupäässä kaksi tavallisempaa kolmen hengen President-hyttiä (ns. vierashyttiä A-sarjan aikaan), joiden varusteluun kuului mm. henkilökohtaiset herätyslaitteet, radio, lavuaari sekä hyttikohtainen lämpötilansäätö. Hyttien matkustajilla oli käytössä eteisien suihku- ja wc-tilat. Näiden jälkeen ovat kaksi kahden hengen President Plus-erikoishyttiä, joiden varusteluun kuului lisäksi kirjoituspöytä istuimineen ja lukulamppuineen sekä omalla hyttikohtaisella suihku- ja wc-huoneella. Näissä hyteissä matkustettiin aina omassa seurueessa, sillä ne varattiin vain yhdelle asiakkaalle. Näistä salongin viereinen oli myös isompi, ennen muutosta presidentin/pääministerin hytti.
Keskiosassa oli salonkiosasto, jonka varusteisiin kuuluivat mm. neuvottelupöytä sohvineen, valkokangas, piirtoheitin ja televisio jota voitiin katsoa myös matkan aikana. Viihdelaitteiden ohjaus tapahtui seinäntakaisesta pienestä hytistä, jossa matkusti ennen myös poliisi tai turvamies vaunujen ollessa presidentin ja valtioneuvoston käytössä. Takapäässä oli keittiöhytti, jonka varustukseen kuului nestekaasuliesi, jääkaappi ja pesuallas.
Poliisin- ja keittiöhytin välissä oli myös kaksi President-vierashyttiä. Eteisistä käytävän ovet sai auki vain korttiavaimella, ja myös hyteissä oli korttilukot.
Sarjan vaunuissa oli säilytetty porrasaskelman valaiseva porrasvalo, joka oli kaikista muista sinisistä vaunuista poistettu. Vaunut olivat myös yhdysliikennekelpoisia (mm. venäläisen standardin mukaiset loppuopastevalot ja valaistut ylikulut).
Lämmityskattila oli Hagenukin valmistama ns. kaksoispesäkattila; kattilassa oli mahdollisuus polttaa kiinteää polttoainetta (esim. halko) öljyn loputtua. Sähköradoilla kattilavesi kuumennettiin sähkövastuksilla sekä ennen sähkölämmitystä 1970-luvun aikana myös höyryllä lämmittäminen oli sinisissä vaunuissa mahdollista.
Vaunujen hylkäys
Sarja poistettiin liikenteestä 2001 ja hylättiin saman vuoden lokakuussa. Yksi syy tähän oli SIG-telit joiden kunnossapito oli kalliimpaa. 24901 romutettiin loppukesästä 2002 ja 24902 museoitiin Haapamäen museoveturiyhdistykselle majoituskäyttöön elokuussa 2002. Se on muuten hyvässä kunnossa, mutta huonon maalipintansa, vesijärjestelmän jäätymisvaurioiden ja puretun WC-järjestelmän sekä etupään vuotavan katon aiheuttamien kosteusvaurioiden vuoksi sitä ei ole kuitenkaan katsastettu liikenteeseen. Vaunua on kuitenkin yritetty kunnostaa, joskin vuotavan katon takia se on päässyt erittäin pahasti homehtumaan ja tilan puutteen vuoksi sitä ei ole saatu sisätiloihin kunnostettavaksi.
Valinta päätyi 24902:een siksi, koska 24901 oli pahoin vandalisoitu sisältä ja ulkoa.
Aiheesta muualla
President-makuuvaunun esite vuodelta 1994
Flize
Flize on kunta Pohjois-Ranskassa Ardennesin departementissa Grand Estin alueella. Se sijaitsee Maas-joen varrella, noin 11 kilometriä Charleville-Mézièresin kaupungista etelään.
Kunta muodostettiin 1. tammikuuta 2019. Tuolloin neljä kuntaa Balaives-et-Butz, Boutancourt, Élan ja Flize yhdistyivät muodostaen uuden Flizen kunnan.
Élanin kylään perustettiin sisterssiläisluostari 1100-luvun puolessa välissä. Luostarista kehittyi vauras. Ranskan suuren vallankumouksen jälkeen 1700-luvun lopulla se alkoi taantua, ja lopulta se osittain tuhoutui 1800-luvun alussa. Luostarista on jäljellä asuntola, kappeli sekä luostarikirkko, joka on muutettu seurakuntakirkoksi. Kirkkoon on haudattu Neversin kreivi Filip II.
Eeva-Liisa Manner
Elämä ja ura
Manner varttui Viipurissa uskonnollisten isovanhempiensa hoidossa. Mannerin äiti Elsi Kukkonen kuoli hänen syntymänsä jälkeen. Isänsä Leo J. Mannerin Manner tapasi vasta aikuisena. Hänellä oli savolaisia, hämäläisiä ja suomenruotsalaisia sukujuuria, mutta hän koki itsensä viipurilaiseksi. Sodan vuoksi Manner joutui kuitenkin evakoitumaan Helsinkiin.